ทานยาคุมกำเนิดชนิด 28 เม็ดหมดไป 2 แผง ประจำเดือนมาวันที่ 29 ตุลาคม - 1 พฤศจิกายน 61 และเริ่มเม็ดแรกของแผงที่3 ในวันที่ 3 พฤศจิกายน (ทานเวลา22.30 ทุกวัน บางวันอาจจะเลทไปบ้างแต่ไม่เกิน 2 ชั่วโมง แต่ไม่เคยลืมทาน แผงแรกเริ่มทานตั้งแต่วันแรกของการเป็นประจำเดือน) และในคืนนั้นช่วงเที่ยงคืน มีเพศสัมพันธ์โดยใช้ถุงยางอนามัยร่วม แต่ถุงยางอนามัยแตก เป็นกังวลว่าจะท้องไหมคะ เพราะนี่เป็นครั้งแรก และพยายามใช้ถุงยางร่วมด้วยแล้ว แต่ถุงแตก และอยากทราบว่า ทานยารักษาโรคโลหิตจางอยู่ มีธาตุเหล็ก โฟลิค และ วิตามินรวม มีผลต่อยาคุมกำเนิดไหมคะ และก็เก็บยาไว้กับตัวเองเวลาออกไปข้างนอกตากแดดแต่อยู่ในกระเป๋ายาจะเสื่อมไหมคะ ขอบนะคะ
สวัสดีค่ะ Isaaa, หากได้ทานยาคุมกำเนิดภายในวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที และหากทานยาคุมได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาใกล้เคียงกันของแต่ละวัน ไม่มีอาเจียนหือท้องเสียร่วม ไม่ได้ทานยาอท่นบางชนิดร่วม ยาคุมกำเนิดก็จะช่วยป้องกันการตั้งครรภ์ได้มากกว่า 99% ดังนั้นแม้จะไม่ได้ใช้ถุงยางอนามัน โอกาสในการตั้งครรภ์ก็ถือว่าน้อยมาก ส่วนการทานยาในแต่ละวันที่ต่างกันประมาณ 2 ชั่วโมงนั้น ไม่ได้ทำให้ประสิทธิภาพลดลงแต่อย่างใด สำหรับการทานยาธาตุเหล็ก กรดโฟลิกและวิตามินรวม ไม่ได้มีผลต่อประสิทธิภาพของการคุมกำเนิดแต่อย่างใด สามารถทานร่วมกันได้ ส่วนการเก็บยาในที่อุณหภูมิสูง อาจมีผลทำให้ยาเสื่อมอายุเร็วกว่าวันหมดอายุได้ แต่หากวันที่หมด ายุยังเป็นเวลาอีกหลายเดือนหรือเป็นปี ก็ไม่มีผลแต่อย่างใดค่ะ